ANDREW WOMMACK EVANKELIUMIN ÄÄRELLÄ
ÄLÄ RAJOITA JUMALAA 19/20
Juhlimme sitä, että Jeesus, -
maailman Pelastaja, Immanuel eli Jumala kanssamme tuli maailmaan.
Tässä raamatunopettajamme Andrew.
―Tervetuloa mukaan uudenvuodenpäivän lähetykseen.
Todella pitkä opetussarjani aiheesta Älä rajoita Jumalaa -
on nyt melkein lopussa. Aiheesta on saatavana upouusi kirja.
Kannattaa hankkia se, jos et ole nähnyt kaikkia jaksoja.
Olen jo puhunut tästä paljon, mutta tämä Jumalan ilmoitus -
on muuttanut minua ja palvelutyötäni enemmän kuin mikään muu.
Uskon, että useimmat ihmiset elävät paljon huonompaa elämää -
kuin Jumala haluaisi. Siksi meidän pitää lakata rajoittamasta Jumalaa.
Ensi jakso on sarjan viimeinen osa.
Toivon todella, että hankit kirjan, sillä se voi muuttaa elämäsi.
Olen puhunut mielikuvituksesta.
Jumala näytti minulle, että käsitykseni itsestäni rajoitti sitä, -
mitä Hän saattoi tehdä. En osannut nähdä itseäni menestyvänä.
En osannut nähdä suoriutuvani Jumalan minulle antamasta kutsusta.
Uskoin kyllä sen toteutuvan, mutta vasta joskus tulevaisuudessa, -
joten minun ei tarvinnut välittää siitä. En nähnyt itseäni tekemässä sitä.
Siksi se ei toteutunut, ja Jumala sanoi, että rajoitin Häntä.
Siihen liittyi monia asioita, mutta mielikuvitukseni oli tavallaan -
kaikkein tärkein rajoite. Kaikki muu riippui siitä.
Emme voi menestyä ennen kuin näemme itseni menestyjinä.
Luetaan jakeesta Ef. 4:17.
"Sen minä siis sanon ja varoitan Herrassa: -
älkää enää vaeltako, niinkuin pakanat vaeltavat mielensä turhuudessa."
Käytin kerran kokonaisen vuoden jakeiden Ef. 4:17―24 tutkimiseen.
Kokonaisen vuoden.
Luin muita kohtia vain, jos ne liittyivät näihin jakeisiin.
Sain niistä todella paljon. En pysty mitenkään jakamaan sitä kaikkea, -
mutta sanon siitä jotain. Tutkin, mitä "mielen turhuus" oli kreikaksi.
Turhuus on tässä väliaikaisuutta, tilapäisyyttä ja hyödyttömyyttä.
Tilapäisyydellä tarkoitetaan sitä, ettemme keskity mihinkään.
Esimerkiksi tilapäiset asukit ovat sellaisia, joilla ei ole pysyvää kotia.
Mielen suhteen se tarkoittaa keskittymisen puutetta.
Paavali sanoi: "yhden minä teen: unhottaen sen, mikä on takana, -
ja kurottautuen sitä kohti, mikä on edessäpäin, minä riennän -
kohti päämäärää, voittopalkintoa..." Keskittyminen on menestyksen avain.
Usein teemme monta asiaa kerralla emmekä keskity niistä mihinkään.
Meille sanotaan: älkää olko niin kuin pakanat eli ne, -
jotka eivät ole Jumalan lapsia eivätkä tunne Häntä.
He eivät keskity Jumalan asioihin, vaan maailman moniin asioihin.
Toinen määritelmä "turhuudelle" oli hyödyttömyys.
Se tarkoittaa, ettemme käytä mieltämme kunnolla.
Mielikuvitus liittyy tähän. Meidän pitää käyttää mielikuvitustamme.
Se on väkevä voima. Kuten aiemmin sanoin, jakeissa 1. Moos. 11:6―7 -
Herra koki ihmisen mielikuvituksen uhkaksi ja sekoitti siksi kielet, -
sillä "nyt ei heille ole mahdotonta mikään, mitä aikovatkin tehdä."
Mielikuvituksessa syntyy ideoita.
Jakeessa Jes. 26:3 puhutaan mielestä, mutta tarkoitetaan syntymää.
Mielikuvitus on paikka, jossa asiat saavat alkunsa.
Niinpä Herra sekoitti ihmisten kielet häiritäkseen heidän mielikuvitustaan.
Siksi meidän pitää alkaa käyttää mielikuvitustamme hyvään.
Meidän pitää nähdä sielumme silmin, mitä Jumala sanoo meistä, -
liitostamme, rahoistamme, urastamme ja niistä, joiden puolesta rukoilemme.
Jos näemme nuo asiat sisällämme, näemme ne myös ulkopuolellamme.
"älkää enää vaeltako, niinkuin pakanat vaeltavat mielensä turhuudessa, -
nuo, jotka, pimentyneinä ymmärrykseltään ja vieraantuneina -
Jumalan elämästä heissä olevan tietämättömyyden tähden -
ja sydämensä paatumuksen tähden..." Kuten sanoin, tutkin tätä vuoden.
Tässä on upeita rikkauksia. Siinä sanotaan muun muassa, -
että jos ymmärryksesi on pimentynyt, olet vieraantunut Jumalan elämästä.
Tämä on todella väkevä jae.
Todella monet ihmiset rukoilevat, että Jumalan elämä ilmenisi heissä, -
mutta ovat vieraantuneet siitä, koska eivät ymmärrä asioita.
Jos ymmärryksesi on pimentynyt, olet vieraantunut Jumalan elämästä.
Moni haluaa nähdä Jumalan voiman toimivan elämässään, -
mutta vain harva yrittää muuttaa ajattelutapaansa. He luulevat, -
että heidän pitää vain anoa sitä Jumalalta, mutta muutos tulee siitä, -
että muutamme ajattelutapaamme.
Jos alamme ymmärtää Jumalan sanaa ja toimia sen mukaan, -
muutos tapahtuu väistämättä. Minulla on kokonainen opetussarja -
tästä aiheesta. Siinä sanotaan, että jos Sana juurtuu sydämeemme, -
toivomamme muutos tapahtuu vaivatta mielen uudistuksen kautta.
"...pimentyneinä ymmärrykseltään ja vieraantuneina Jumalan elämästä -
heissä olevan tietämättömyyden tähden ja sydämensä paatumuksen -
tähden." Jos sydämesi on sokea, et voi nähdä tai havaita mitään.
"Sydämen silmistä" puhutaan joskus kuvainnollisesti tarkoittamatta mitään.
Jonkun voi olla vaikea ymmärtää sitä, mutta sydämellä voi nähdä asioita.
Sydämellä voi itse asiassa nähdä paremmin kuin silmillä.
Tiedän, etteivät kaikki ole tästä samaa mieltä, mutta se on totta.
En ole tässä täydellinen, mutta näen asioita sydämessäni.
Kuten viimeksi sanoin, näin uuden rakennuksemme sieluni silmin.
Nyt näen sen silmilläni, mutta se oli ainakin yhtä todellinen -
ja jopa todellisempi minulle ennen kuin siitä oli mitään todisteita.
Näen sydämessäni seuraavankin rakennuksen. Voin kertoa siitä kaiken.
Olen nähnyt sen. Sydämellä voi nähdä.
Olen kertonut tämän esimerkin ennenkin. Jos katsot ohjelmaa usein, -
olet kuullut sen. Se on klassinen esimerkkini tästä aiheesta.
Pidimme raamattukoulussamme kokouksen, jossa oli noin 200 ihmistä.
Se pidettiin hotellissa. Huoneessa oli keskikäytävä.
Istuin eturivissä käytävän oikealla puolella, -
ja vasemmalla puolellani olivat kaksoisovet, jotka olivat kiinni.
Ylistimme Herraa, ja se oli upea ylistyshetki.
Silmäni olivat kiinni, mutta sydämessäni näin, -
että Herra tarttui noihin oviin ja paiskasi ne auki.
Ne avautuivat valtavalla voimalla, ja yhtäkkiä Jeesus astui sisään -
ja seisoi edessäni. Sitten ovet sulkeutuivat hitaasti Hänen takanaan.
Sitten Jeesus käveli eteenpäin ja kosketti kahta tuntemaani naista.
Hän kosketti heistä toista otsaan, ja hän kaatui heti kasvoilleen -
maahan palvomaan Herraa. Sitten Jeesus kulki kahden ihmisen ohi -
ja kosketti toista naista otsaan. Tämä vajosi polvilleen ja kohotti kätensä.
Silmäni olivat kiinni, ja näin tämän sydämeni silmin.
Jakeessa Ef. 4:18 kerrotaan pimentyneestä sydämestä.
Minun sydämeni sen sijaan näki.
Se, mitä näin, tuntui niin todelliselta, että avasin silmäni ja katsoin sinne.
Ovet paiskautuivat auki aivan kuin olin sydämessäni nähnyt, -
mutta en nähnyt Jeesusta. Sitten ovet sulkeutuivat hitaasti.
Jatkoin katsomista. Ensimmäinen naisista kaatui kasvoilleen maahan -
palvomaan Herraa ja toinen vajosi polvilleen ja kohotti kätensä.
Näin silmilläni kaiken, minkä olin nähnyt sydämessäni.
Ainoa ero oli, että näin vain sen, mitä tapahtui fyysisesti.
Silmät auki en nähnyt sitä, mitä Hengen maailmassa tapahtui.
En nähnyt Jeesusta. Silmät kiinni näin ovien sulkeutuvan -
ja Jeesuksen koskettavan naisia. Silmät auki näin vain fyysiset asiat.
Ovet avautuivat ja naiset ylistivät, mutta en nähnyt Jeesusta.
Itse asiassa näin sydämelläni paremmin kuin silmilläni, -
joten suljin silmäni.
Sydämessäni näin, että Herra tuli luokseni ja puhui minulle.
Sitten Hän kulki keskikäytävää pitkin ja kosketti ihmisiä.
Kuulin, mitä Hän sanoi heille. Jumalanpalveluksen jälkeen -
kysyin ihmisiltä, mitä heille oli tapahtunut. En kertonut näystäni.
He kertoivat, mitä Herra oli sanonut. Kaikki oli juuri niin kuin näyssäni.
Tämä voi kuulostaa oudolta, mutta uskon, että meidät on luotu tällaisiksi.
Aadam ja Eeva olivat syvällä Hengen maailmassa ja näkivät sydämellään.
Uskon, että siksi sanotaan heidän syötyään kielletyn hedelmän, -
että heidän silmänsä aukenivat, ja he huomasivat olevansa alasti.
Olivatko he sitä ennen kulkeneet ympäriinsä silmät kiinni?
Eivät. Edellisessä jakeessa sanotaan, että nainen näki puun olevan kaunis.
Hän siis näki sen silmillään. Heidän silmänsä olivat auki, -
mutta se, mitä he näkivät, ei hallinnut heitä. He näkivät sydämellään -
paremmin kuin silmillään ja vaelsivat Hengen maailmassa niin, -
etteivät olleet koskaan edes huomanneet olevansa alasti.
Se vasta on Hengessä vaeltamista!
Tästä siinä puhutaan. Uskon, että Jumala on luonut meidät tällaisiksi, -
mutta nykyisin ihmiset eivät osaa katsoa muuten kuin silmillään.
Jumala ei luonut meitä sellaisiksi. Hän antoi meille mielikuvituksen, -
jotta näkisimme sydämessämme asioita, joita emme näe silmillämme.
Voimme nähdä mielikuvituksemme joko hyviä tai pahoja asioita.
Voimme alkaa käyttää sitä hyvään ja alkaa nähdä sen, -
mitä Jumala on meistä sanonut, toteutuvan, -
vaikkei se vielä näkyisi fyysisesti.
Jamie ja minä teimme näin. Jumala laski sydämellemme, -
että tavoittaisimme paljon ihmisiä. Jamie sai tämän, kun avioiduimme: -
Ps. 22:26 "Sinusta on minun ylistys- lauluni suuressa seurakunnassa."
Jumala puhui tämän kautta Jamielle, -
ja hän näki meidät palvelemassa suurta seurakuntaa, miljoonia ihmisiä.
Tämän ja monien muiden kuvien kautta Jumala maalasi meihin kuvan.
Kun aloitimme palvelutyön, johdimme kuusi vuotta -
kolmea pikkuseurakuntaa, joissa kävi enintään sata ihmistä.
Se oli enimmäismäärä. Kahteen vuoteen ei tullut yli 12:ta ihmistä.
Emme nähneet silmillämme sitä, minkä näimme sielumme silmin.
Snl. 23:7 "niinkuin hän mielessään laskee, niin hän menettelee."
Sisäinen näkymme sai meidät menemään oikeaan suuntaan, -
vaikkemme nähneet silmillämme sen toteutuvan. Näimme itsemme rikkaina.
Näimme itsemme siunaamassa muita ja näimme tarpeidemme täyttyvän, -
vaikka tarpeemme eivät täyttyneet vuosiin ja elämä oli yhtä taistelua.
Tämä kamppailu on kaikille tuttu. Jos emme näe silmillämme, -
että saamme tarpeeksi rahaa, meillä on taipumus alkaa pitää -
itseämme köyhinä ja puhua ja käyttäytyä köyhän ihmisen tavoin.
Jumalan armosta me uskoimme Sanaan ja näimme itsemme rikkaina.
Näimme itsemme antajina ja aloimme antaa ihmisille kasettejamme.
Olemme antaneet 20―30 miljoonaa kirjaa, kasettia, CD- ja DVD-levyä.
Sanomme: "Maksakaa, jos voitte, mutta annamme ne kuitenkin."
Olemme antaneet pois kymmenien miljoonien arvosta tavaraa, -
ja aloimme tehdä niin jo silloin, kun meillä ei ollut juuri mitään.
Näimme itsemme menestyvinä silloinkin, kun emme olleet sitä.
Sinun pitää nähdä itsesi terveenä, vaikka lääkäri sanoo, että olet sairas -
ja avioliittosi toimivana, vaikka se näyttää voivan huonosti.
Tiedän, että jonkun mielestä tämä on todellisuuden kieltämistä -
ja elämistä haavemaailmassa. En tarkoita, että meidän pitäisi -
kieltää luonnollisen maailman asiat. Ne eivät vain ole koko totuus.
On muutakin. On hengellinen maailma, ja Jumala tekee asioita.
Meidän pitää uskoa, että asiat järjestyvät ja keskittyä siihen.
Meidän pitää nähdä uskon kautta menestystä epäonnistumisen sijaan.
Jos näet itsesi epäonnistuvan, pelkosi toteuttaa itse itsensä.
Tiedän ihmisiä, joilla olisi ollut tarpeeksi kykyjä menestymiseen, -
mutta he näkivät itsensä epäonnistujina. Heille oli sanottu, -
ettei heistä olisi koskaan mihinkään. Entinen puoliso, vanhemmat, elämä, -
entinen työnantaja tai kuka tahansa oli sanonut niin, ja he hyväksyivät -
muiden ihmisten arvion itsestään.
Heillä olisi ollut kykyä menestymiseen, mutta he eivät onnistuneet, -
koska ihminen on sellainen kuin hän ajattelee olevansa.
Jotkut teistä ajattelevat, että elämänne on sekaisin -
ja olette köyhiä, koska valtio ei ole antanut teille tarpeeksi rahaa -
tai teitä on kohdeltu väärin. En väitä, että kaikki elämässänne -
olisi niin kuin sen pitäisi olla, mutta voitte silti nähdä itsenne menestyjinä.
En tarkoita, että päätätte vain itse tehdä jotain ja menestyä siinä.
Antakaa Jumalan näyttää Sanansa ja Pyhän Hengen voiman kautta, -
miten Hän haluaa teidän menestyvän. Jos otatte tuon ilmoituksen vastaan -
ja näette sen toteutuvan sielunne silmin, on vain ajan kysymys, -
että se toteutuu fyysisesti.
Voin taata, että tulette olemaan sellaisia kuin sydämessänne olette.
Olette joko nyt jo tai olette muuttumassa sellaisiksi -
kuin sydämessänne ajattelette, olipa teille tehty mitä tahansa.
Snl. 23:7 "niinkuin hän mielessään laskee, niin hän menettelee."
Elämäsi menee hallitsevien ajatustesi suuntaan. Puhun nyt erityisesti -
mielikuvituksestasi ja siitä, millaisena näet itsesi sielusi silmin.
Tämä oli yksi ongelmistani. En ollut antanut itseni nähdä itseäni -
menestyvänä, koska pidin sitä ylpeytenä tai ylimielisyytenä.
Kun Herra sanoi, että rajoitin Häntä, minun piti muuttaa ajattelutapaani.
Jumala sanoi minulle, ettei käsitykseni itsestäni -
ollut linjassa sen kanssa, mitä Jumala oli minulle puhunut.
En ollut antanut itseni ajatella niin. Minun piti muuttaa käsitystäni.
Tiedän, että Jumala puhuu tästä nyt monille kauttani.
Tämä ei koske vain minua. Jumalalla on suunnitelma jokaiselle, -
ja olen varma, että se on suurempi kuin olemme ymmärtäneet.
Kukaan meistä ei ole ammentanut Jumalaa tyhjiin.
Suunnitelma ei voi toteutua fyysisesti ennen kuin se toteutuu mielessämme.
Kaivoksessakaan ei voi vain kulkea mullan ja kallion läpi, -
vaan ensin pitää kaivaa tunneli ja viedä kallio ja maa-aines pois.
Samoin emme voi mennä mihinkään fyysisesti, -
ellemme ole jo olleet siellä sielumme silmin.
Siksi ei kannata antaa ajatusten harhailla asioissa, joita ei halua.
Harjoita itsekuria. Se pätee huonoista asioista kieltäytymiseen -
mutta myös siihen, että näet itsesi toteuttamassa Jumalan kutsua.
Ole rehellinen. Oletko nähnyt, mikä Jumalan suunnitelma sinulle on?
Osalla ei ole siitä aavistustakaan.
Teidän pitää kysyä Jumalalta, mikä Hänen suunnitelmansa teille on.
Jotkut teistä tietävät, mikä Jumalan suunnitelma heille on, -
mutta se ei ole toteutunut. Ette ole käyttäneet mielikuvitustanne -
ettekä ole antaneet Jumalan sanan maalata kuvaa itsestänne onnistujina.
Teidän pitää alkaa käyttää tähän aikaa ja antautua siihen.
Kävin lukion luokkani 40-vuotisluokkakokouksessa.
Jamie ei ollut mukana. Olin kokous- matkalla ja pysähdyin Texasissa.
Luokkakokouksessa tapasin ihmisiä, jotka olin tuntenut 40 vuotta sitten.
Tapasin tytön, joka oli ollut läheinen ystävän, mutta emme seurustelleet.
Juttelin hänen kanssaan ja huomasin pohtivani, millaista olisi ollut, -
jos olisinkin mennyt hänen kanssaan naimisiin.
Herra kysyi minulta saman tien: -
"Mitä hyötyä siitä on, että ajattelet näin?
Mihin tällainen pohdinta vie sinut?"
Ymmärsin, että se aiheuttaisi vain kielteisiä asioita.
Siitä ei voisi seurata mitään hyvää. Niinpä lopetin saman tien ja sanoin: -
"Jeesuksen nimessä en enää pohdi näitä asioita. Jumala johdatti -
Jamien ja minut yhteen, ja rakastan vaimoani. En enää ajattele muuta."
Kyse oli samasta periaatteesta. En halunnut kaivaa tuota tunnelia, -
koska en halunnut mennä siihen suuntaan.
Et voi mennä fyysisesti sinne, missä et ole ajatuksissasi ollut.
Hallitse siis ajatuksiasi. Älä ajattele huonoja asioita.
Minulle on tehty vääryyttä, ja voisin käyttää aikaani sen pohtimiseen, -
mitä haluaisin tehdä ja sanoa heille, mutta Herra ei käskenyt tehdä niin.
Hän käski kääntää toisenkin posken. Kun siis löydän itseni ajattelemasta, -
miten voisin kostaa ihmisille, pysähdyn ja lopetan sen.
En halua valmistautua tekemään jotain, mitä en halua tehdä.
Jos en ajattele sitä enkä tee sitä sydämessäni, -
en voi tehdä tai sanoa sitä. Tämä on väkevä totuus.
Mielikuvituksella on voimaa. Ala käyttää sitä hyvään.
Jos sinulla ei ole selvää kuvaa Jumalan suunnitelmasta, selvitä se.
Ef. 5:17 "Älkää olko järjettömiä, vaan ymmärtäkää, mikä on Herran tahto."
Se on Jumalan käsky. Hän haluaa näyttää tahtonsa enemmän kuin -
haluat tietää sen. Jos siis alat etsiä Jumalaa ja pyytää ilmoitusta, -
Hän kyllä osoittaa, mikä elämäsi tarkoitus on ja antaa sinulle unelmia.
Ja kun saat sen selville, sinun pitää pohtia ja kuvitella sitä.
Näe itsesi tekemässä sitä, mihin Jumala on sinut kutsunut.
Et näe sen tapahtuvan fyysisesti ennen kuin näet sen sydämessäsi.
Kiitos, ystävät ja yhteistyökumppanit. Sijoituksenne Andrewin työhön -
ja Charis-raamattukouluun tuottaa opetuslapsia eri puolilla maailmaa.
Yksi heistä on Melody Koop.
Rakastin ja palvelin Jeesusta jo ennen Charikseen tuloa.
Johdin pienryhmiä, mutta työni ei kantanut hedelmää.
Aina silloin tällöin tuntui, että pystyin auttamaan noita naisia, -
mutta Charis-koulu on varustanut minut palvelemaan tehokkaammin.
Olen kasvanut sammakonpoikasesta ihmiseksi, joka rakastaa toisia -
ja osaa palvella heitä tehokkaasti.
Toisena opiskeluvuotenani pääsin lähetysmatkalle Saksaan.
Siellä ymmärsin, että evankeliointi on Jumalan suunnitelma minulle.
Haluan mennä eri maihin perustamaan erilaisia ryhmiä -
ja evankelioida ihmisiä. En malta odottaa, mitä Jumala haluaa tehdä.
Andrew Wommackin työ ja Charis-raamattukoulu -
ovat muuttaneet ihmisiä ja maailmaa jo 20 vuotta. Lisätietoja internetistä.
Andrew'n opetus "Älä rajoita Jumalaa" on saatavana kirjana.
Se on saatavana myös työkirjana, -
joka sopii pienryhmille, pyhäkouluun sekä itsenäiseen opiskeluun.
Siinä on mukana koko sarjan opetus, -
ja mukana tulevalta CD-levyltä voit tulostaa tehtäviä.
Työkirjan hinta on 17,50 puntaa.
Opetus on saatavana myös CD- ja DVD-levyillä 19 punnalla.
Saat kirjan tai levyjen mukana myös Älä rajoita Jumalaa -tarran.
Tämän staattisen tarran voi kiinnittää vaikka peiliin, ja se muistuttaa, -
ettemme rajoittaisi Jumalaa ajattelemalla liian pienesti.
Saat tämän tarran ilmaiseksi myös nettisivujemme kautta.
Jos haluat enemmän kuin yhden tarran, ne maksavat punnan kappale.
Koko opetussarjan voi ladata ilmaiseksi nettisivuiltamme.
Sieltä näet kaikki tavat, joilla voit tilata opetuksen.
Palvelunumeromme ovat tänään suljettuja joululoman takia, -
mutta voit tilata materiaaleja nettisivuiltamme -
joka päivä ympäri vuorokauden.
Sieltä löydät päivän ohjelmaan liittyvien materiaalien lisäksi -
paljon muitakin tuotteita.
Jos haluat, voit myös tilata materiaaleja kirjoittamalla meille.
Kiitämme lahjastasi ja toivomme, että otat yhteyttä jo tänään!
Olet tervetullut tapaamaan Andrew'ta johonkin näistä tapahtumista.
Tammikuussa 2015 Andrew puhuu Arizonan Phoenixissa ja Mesassa -
ja pitää vuotuisen miesten seminaarin Coloradon Woodland Parkissa.
Helmikuussa hän vierailee Kalifornian kaupungeissa.
Maaliskuussa hän puhuu Texasissa, Kansasissa ja Oklahomassa -
sekä jälleen Coloradon Woodland Parkissa kampuspäivillä -
ja ARMI-järjestön konferenssissa.
Lisätietoa tapahtumista alueellasi saat nettisivuiltamme.
Kun tulin tänne, olin uskonnollinen, olinhan ollut kristitty jo pitkään.
Oli paljon ajatuksia, joissa ei ollut järkeä. Niistä oli päästävä eroon.
Sitten aloin oppia uutta Sanasta, ja se kasvoi sisälläni. Se oli hienoa.
Ison-Britannian Charis-koulut odottavat sinua!
Lisätietoa nettisivuiltamme.
Vetäydy vuorille ja valmistaudu menemään eteenpäin Andrew'n -
ja muiden kanssa vuoden 2015 miesten konferenssissa.
Voimallinen ylistys, voideltu opetus ja yhteys -
rohkaisevat sinua toteuttamaan Jumalan suunnitelman elämääsi.
Ilmoittaudu ruudulla näkyvän osoitteen kautta.
Miehet, valmistautukaa etenemään Hengessä!
Suomennos: Anni Lähteenmäki
Investoi Charis-raamattukouluun ja Andrew Wommackin työhön